**Jana Kask** (sündinud 11. novembril 1991) on eesti poplaulja, saatesarja "Eesti otsib superstaari" teise hooaja võitja ja ansambli Mai Skizo solist.

"Eesti otsib superstaari"
-------------------------

Jana laulis Tartu eelvoorus Marija Šerifovići Eurovisiooni võidulaulu "Molitva". Ainukesena kolmest kohtunikust ütles jah-sõna Mihkel Raud ning seetõttu Jana lahkus ilma "kollase kaardita". Raud otsustas Kase tagasi kutsuda ning teisel korral andsid oma jah-sõna ka Heidy Purga ja Rein Rannap.

Teatrivooru läbinud, jõudis Jana kolmekümne parima seas stuudiovooru. Kask osales kolmandas stuudiovoorus, kus ta sai telefonihääletusel teise koha ning pääses sellega esimesse finaalsaatesse.

Esimestes finaalsaadetes ei paistnud Jana väga silma, kuid kindlustas endale alati koha järgnevas finaalis, välja arvatud kolmandas finaalsaates, kus Jana oli hääletustulemustes viimase kahe seas. Edaspidi Jana viimaste sekka ei sattunud.

Väljapaistvamad esitused olid seitsmendas finaalsaates Ivo Linna hitt "Laula mu laulu helisev hääl"; Christina Aguilera, Mya, Pinki ja Lil Kimi lugu "Lady Marmalade"; kaheksandas finaalsaates Cramiga esitatud Lacuna Coili "Swamped" ja superfinaalis esitatud Jaan Tätte ja Olav Ehala lugu "Ma tahan olla öö".

Linnahallis toimunud superfinaalis esitas Jana kolm lugu. Sellele järgnenud telefonihääletusel anti ligi 70 000 häält, millest 52,9% kuulusid Janale. Võiduga kaasnes 100 000 Eesti krooni ja poole miljoni kroonine plaadileping.

### Finaalsaadetes esitatud lood

| Voor | Pealkiri | Originaalesitaja | Tulemus |
| --- | --- | --- | --- |
| I finaal | "Saviour" | Anggun | Edasipääs |
| II finaal | "Underneath Your Clothes" | Shakira | Edasipääs |
| III finaal | "Palun andeks su käest" | Smilers | Viimase kahe seas |
| IV finaal | "My All" | Mariah Carey | Edasipääs |
| V finaal | "Strangers in the Night" | Frank Sinatra | Edasipääs |
| VI finaal | "Je t'aime" | Lara Fabian | Edasipääs |
| "I Feel Love" | Blue Man Group |
| VII finaal |  "Laula mu laulu helisev hääl" | Ivo Linna | Edasipääs |
| "Lady Marmalade" | Eleventh Hour |
| VIII finaal | "Wake Up Call" | Maroon 5 | Edasipääs |
| "Swamped"duett Cramiga | Lacuna Coil |
| Superfinaal | "Uninvited" | Alanis Morrisette | **Võit** |
| "Lady Marmalade" | Eleventh Hour |
| "Ma tahan olla öö" | Jaan Tätte, Olav Ehala |

2008–2009. "Face in the Mirror"
-------------------------------

Kohe pärast saatesarja "Eesti otsib superstaari" lõppu alustas Jana koos Alar Kotkase meeskonnaga tööd oma auhinna realiseerimiseks ehk oma debüütalbumi väljaandmiseks. 30. oktoobril 2008 tuli välja Eesti Ekspressi singlisarjas albumilt esimene singel "Leaving You for Me". Esialgu teatati, et tegemist on Rootsi heliloojate Tony Malmi, Per Eklundi, Fredrik Björki ja Martin Kesici poolt Janale spetsiaalselt kirjutatud rokklooga, kuid hiljem tuli meedia vahendusel välja, et poolteist aastat varem olid esitanud sama laulu Martin Kesići koos Tarja Turuneniga.

2009. aasta kevadeks ei olnud Alar Kotkase tiim Eesti teise "superstaari" debüütalbumit välja andnud. Kase sõnul oli tema poolt tehtud albumi ilmumiseks kõik. Alar Kotkas põhjendas, et debüütalbum ei olnud ilmunud seoses väga riskantse turuolukorraga, kuid lootis, et album ilmub enne 2009. aasta suve. Augustis 2009, mil "Eesti otsib superstaari" kolmanda hooaja eelvoorud olid juba alanud, polnud Jana debüütalbum ilmunud. Olles pettunud koostöös Alar Kotkase tiimiga, alustas Jana koostööd Ivar Mustaga.

Septembri lõpus teatasid Jana ja ta mänedžer Ivar Must, et Kase debüütalbum on valmis ning žanriliselt on tegu rokkalbumiga.

Jana esitles oma debüütalbumit "Face in the Mirror" 11. detsembril 2009 Solarise keskuses.

Mõni nädal enne debüütalbumi esmaesitlust laekus raadiotesse Jana ja Gash Mo (Rivo Kingi) *house*-muusika singel "Dirty On The Dancefloor". "See ei ole pai tüdruku lugu, ikka "paha" tüdruk laulab ning mis ajab vere keema, heas mõttes," kommenteeris Jana oma teist singlit.

2011
----

2011. aasta Eesti Laulu konkursil esitas ta enda ja Jakko Maltise laulu "Don't Want Anything" ("Ei taha midagi"). Poolfinaalis 12. veebruaril 2011 astus ta lavale Aldo Järvsoo disainitud kleidis. Singel sai auväärse neljanda koha ja seda mängiti raadiotes väga palju

Aprillis ilmus Jana teine singel "Hoia mind veel", mille viisi on kirjutanud Jakko Maltis ja sõnad Aapo Ilves. Singel lauldi sisse koos kooriga.

Aasta lõpus hakkas Jana tegema koostööd Läti muusikutega ja ilmus singel "Feel the Vibe", mis oli Lätis populaarsem kui Eestis ning millega esineti isegi Läti telekanali LNT talendisaates. Laulu autorid olid Jana Kask, Tõnu Lindret ja Kollum. Laul konkureeris 2012. aasta Läti Muusikaauhindadel parima tantsuloo auhinnale.

2012
----

2012. aasta alguses ilmus Janal singel "Anno Domini", mille viisi autor on kuulus Läti helilooja Raimonds Pauls ja sõnade autor Jana Kask ise. Laulule valmis ka muusikavideo.

Märtsis ilmus Janal koos Heini Vaikmaaga laul "Hurricane" ja aprillis Jana enda kirjutatud singel "See pole armastuslaul".

Maikuus sai Jana uueks mänedžeriks Katrin Siska, esinejanimeks võeti Miss Jillion. Juulis ilmus singel "Miljon", mille autorid on Katrin Siska, Jana Kask ja Vahur Valgmaa.

Diskograafia
------------

**Albumid**

* "Face in the Mirror" – 11. detsember 2009, MIG Music

**Singlid**

* "Leaving You for Me" – 30. november 2008, Eesti Ekspressi singlisari
* "Dirty On The Dancefloor" feat. Gash Mo – november 2009
* "Don't Want Anything" – 4. oktoober 2010
* "Hoia mind veel" – 27. aprill 2011
* "Feel The Vibe" – 5. september 2011, Microphone Records
* "Hurricane" feat. Heini Vaikmaa – 26. märts 2012
* "Miljon" – 16. juuli 2012
* "Ma ootan veel" – 6. aprill 2015
* "Mu maja ees pole teed" – 17. juuni 2015

Viited
------

1. ↑  Mari-Leen Albers (31. oktoober 2008). "Jana Kase uus singel juba varem ilmunud". *ohtuleht.ee* (eesti keeles).`{{netiviide}}`: CS1 hooldus: tundmatu keel (link)
2. ↑  Marge Sillaots (24. aprill 2009). "Kuhu jäi superstaar Jana Kase esimene album?" (eesti keeles). ohtuleht.ee.`{{netiviide}}`: CS1 hooldus: tundmatu keel (link)
3. ↑  Leemet Prits (29. august 2009). "Kuhu jäi Superstaari-Jana plaat?". *õhtuleht.ee* (eesti keeles).`{{netiviide}}`: CS1 hooldus: tundmatu keel (link)
4. ↑  Karilin Engelbrecht (28. september 2009). "Jana Kase plaat sai lõpuks valmis". *elu24.ee* (eesti keeles).`{{netiviide}}`: CS1 hooldus: tundmatu keel (link)
5. ↑  Mari-Leen Albers (11. detsember 2009). "Jana Kask esitles poolteist aastat valminud plaati". *ohtuleht.ee* (eesti keeles).`{{netiviide}}`: CS1 hooldus: tundmatu keel (link)
6. ↑  "Jana Kask". Originaali arhiivikoopia seisuga 9. jaanuar 2010. Vaadatud 21. detsembril 2009.

Välislingid
-----------

* Jana Kask. Allstarz.ee

|  |  |  |
| --- | --- | --- |
| Eelnev**Birgit Õigemeel** | **Eesti otsib superstaari võitja**Teine hooaeg (2008) | Järgnev**Ott Lepland** |

| * v
* r
Eesti otsib superstaari |
| --- |
| Hooajad | 

* Esimene
* Teine
* Kolmas
* Neljas
* Viies
* Kuues
* Seitsmes
* Kaheksas

 |
| Finalistid 2007 | 

* Rivo Kingi
* Nele Kirsipuu
* Raimondo Laikre
* Taavi Peterson
* Mihkel Ratt
* Mariann Saar
* Anna-Liisa Supp
* Luisa Värk
* **Birgit Õigemeel**

 |
| Finalistid 2008 | 

* Taavi Immato
* Timothy Jarman
* **Jana Kask**
* Kristjan Laas
* Kristiina Piperal
* Eliis Pärna
* Artur Rassmann
* Norman Salumäe
* Arno Suislep
* Keit Triisa

 |
| Finalistid 2009 | 

* Anne Arrak
* Anis Arumets
* Getter Jaani
* Marten Kuningas
* Eliisa Kõiv
* **Ott Lepland**
* Andrei Ozdoba
* Jaanus Saago
* Birgit Varjun
* Kene Vernik

 |
| Finalistid 2011 | 

* Kevin Johannson
* Jaan Lehepuu
* **Liis Lemsalu**
* Rosanna Lints
* Triin Niitoja
* Leemet Onno
* Katrin-Merili Poom
* Imre Saarna
* Artjom Savitski
* Teele Viira

 |
| Finalistid 2012 | 

* Katrin Ruuse
* Anisa Vänikver
* Elina Born
* Janek Valgepea
* Fredi Pärs
* Carl-Philip Madis
* Karl-Erik Taukar
* Toomas Kolk
* Liis Reisner
* **Rasmus Rändvee**

 |
| Finalistid 2015 | 

* Risto Paiste
* **Jüri Pootsmann**
* Karl Gustav Adamsoo
* Gertu Pabbo
* Anelle Tamm
* Annabel Guitar
* Kristjan Kannukene
* Karl-Mihkel Salong
* Jana Liisa Johannson
* Mikk Mäe

 |
| Finalistid 2018 | 

* Sissi Nylia Benita
* Jennifer Marisse Cohen
* Rauno Gutman
* Helis Järvepere-Luik
* Merilin Mälk
* Hele-Mai Mängel
* Anette Maria Rennit
* **Uudo Sepp**
* Jaagup Tuisk
* Carlos Ukareda

 |
| Finalistid 2021 | 

* Tiina Adamson
* Ingmar Erik Kiviloo
* Merili Käsper
* **Alika Milova**
* Märten Männiste
* Wanda-Helene Ollep
* Andreas Pall
* Marten Põldmets
* Diana Maria Toomingas
* Maribel Vääna

 |
| Kohtunikud | 

* Heidy Purga (2007–2008)
* Rein Rannap (2007–2011, 2015)
* Mihkel Raud (2007–2012, 2018-2021)
* Maarja-Liis Ilus (2009–2015)
* Mart Sander (2012)
* Tanel Padar (2015)
* Jarek Kasar (2015)
* Eda-Ines Etti (2018)
* Koit Toome (2018-2021)
* Birgit Sarrap (2021)

 |
| Saatejuhid | 

* Jüri Nael (2007)
* Aigi Vahing (2007)
* Märt Avandi (2008)
* Ott Sepp (2008)
* Ithaka Maria (2009)
* Tanel Padar (2009)
* Evelin Pang (2011)
* Hele Kõrve (2011)
* Henrik Kalmet (2012)
* Karl-Andreas Kalmet (2012)
* Karl-Erik Taukar (2015-2021)

 |